Hüt simmer am  Morgä go Portree aluegä. Mir hend (fascht) jedä Shop aglueget und d'Nicole hett sogar öppis gfundä: Mit hend jetzt herzigi Schöf und geili Chatzämagnet...    Am Nomitag simmer denn zu dä einzigä Whisky-Distellery uf dä Isle of Skye gfahrä: Talisker. Mit hend dött wieder e Füehrig buechet und grad am Afang scho än Tester übercho. Diä Distellery isch eifach viel grösser gsi, als die uf dä Isle of Arran, het ä anderi Methodä zum d'Gerschtä tröchnä, aber susch isch si genau glich gsi...    Nach därä Tour simmer inä herzigs Beizli go ä Stärchig neh, bevor mer denn zum Talisker-Huus gfahrä sind und id Talisker-Bay gloffä sind. Isch än wunderschönä Strand gsi und dä Peter hett das so greizt, dass er grad i das ca. 15° C chalt Wasser isch. Mir hend schön blöd glueget gha     Znacht hemmer im Sea Breeze Reschtaurand gässs, ämä ganz herzigä Beizli mit Seesicht.  Fein isch es gsi und nöd eso gschtürmig wiä geschter, eifach gmüetlich. Nochem abschlüssendä Whisky i dä Hotelbar sind mer denn au scho Riif fürs Bett...